b'\n_START_ARTICLE_\nKongsbergregionen\n_START_PARAGRAPH_\nKongsbergregionen er et samarbeids- og interesseorgan for de syv samarbeidende kommunene Hjartdal, Tinn og Notodden i \xc3\xb8stre Telemark og Nore og Uvdal, Rollag, Flesberg og Kongsberg i Buskerud._NEWLINE_Kongsbergregionen ble stiftet 8. februar 2005 som et interkommunalt samarbeidsorgan i henhold til kommunelovens \xc2\xa7 27._NEWLINE_Det \xc3\xb8verste organet i samarbeidet er representantskapet. Dette er de syv kommunenes formannskap. Styret for samarbeidet omtales som Regionr\xc3\xa5det - og best\xc3\xa5r av de 7 ordf\xc3\xb8rerne. Styreledervervet g\xc3\xa5r p\xc3\xa5 rundgang mellom de deltagende kommuners ordf\xc3\xb8rere, og vedkommende som innehar dette verv omtales som Regionr\xc3\xa5dsleder._NEWLINE_Kongsbergregionen har et fast sekretariat, som holder til i Kongsberg. Det daglige arbeidet ledes av en sekretariatsleder, som har tittel \xc2\xabDaglig leder\xc2\xbb og ogs\xc3\xa5 \xc2\xabRegional koordinator\xc2\xbb. Jan Erik Innv\xc3\xa6r innehadde denne stillingen fom 01.01.2006 tom 30.04.2014.'